**ΑΔΑM:**

**ΑΔΑ:**

**Αρ.Πρωτ.: 7784/4.12.2023**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για την προμήθεια ενός Διαθλισίμετρου και μίας Οθόνης Οπτοτύπων (cpv:33122000-1), για το Οφθαλμιατρείο που βρίσκεται στα εξωτερικά ιατρεία)»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

**β. Την με Αρ. Πρωτ.7657/30.11.23 εισήγηση του τμήματος Βιοϊατρικής Τεχνολογίας του Γ.Ν. Θήρας .**

Προϋπολογισθείσα δαπάνη: **Είκοσι οχτώ χιλιάδες ευρώ (28.000,00 € ) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ και ΚΗΜΔΗΣ |
| **Χαμηλότερη Τιμή** | 04 Δεκεμβρίου 2023 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ**  **ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ**  **ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: [supplies@santorini-hospital.gr](mailto:supplies@santorini-hospital.gr) και στο fax: 2286035459 | 8 Δεκεμβρίου 2023 | Παρασκευή | 13:00 μ.μ. |

**ΠΕΡΙΓΡΑΦΗ ΠΡΟΜΗΘΕΙΑΣ**

Αντικείμενο της πρόσκλησης είναι η συλλογή προσφορών για την προμήθεια ενός ενός Διαθλισίμετρου και μίας Οθόνης Οπτοτύπων, τα οποία θα πρέπει να πληρούν τις παρακάτω αναλυτικές περιγραφές:

**ΤΕΧΝΙΚΗ ΠΕΡΙΓΡΑΦΗ**

**α/α 1) ΔΙΑΘΛΑΣΙΜΕΤΡΟ**

* Να εμπεριέχει 6 συστήματα σε 1 μηχάνημα, και συγκεκριμένα Διαθλασίμετρο, Κερατόμετρο, Τονόμετρο, Παχύμετρο, Τοπογραφίας Κερατοειδούς και Ανάλυση Ξηροφθαλμίας
* Να διαθέτει:
  + Ταχεία ευθυγράμμιση εστίασης και αλλαγή προγράμματος
  + Μεγάλο εύρος ευθυγράμμισης με αναγνώριση εικόνας
  + Εξελιγμένος, προηγμένης τεχνολογίας και γρήγορος τρόπος μέτρησης της διάθλασης
  + Ελεγχόμενη ροή αέρα για την τονομέτρηση
  + Μέτρηση πάχους κερατοειδούς για τον ακριβή προσδιορισμό της ενδοφθάλμιας πίεσης
  + Λειτουργία τοπογραφίας για την ανίχνευση ανωμαλιών στο σχήμα του κερατοειδούς
  + Πρόγραμμα ανάλυσης για την ξηροφθαλμία
* Ελάχιστο απαιτούμενο εύρος μετρήσεων:
  + Μέτρηση διαθλαστικής ισχύος
    - Διαθλαστική ισχύς σφαιρώματος -30.00 D έως +25.00 D ( VD = 12.0 mm)
    - Διαθλαστική ισχύς κυλίνδρου 0 D έως +/-12.50 D ( VD = 12.0 mm)
    - Αστιγματικός άξονας 0° έως 180°
  + Μέτρησης καμπυλότητας κερατοειδούς
    - Ακτίνα καμπυλότητας κερατοειδούς 5.00 mm έως 13.00 mm
    - Αστιγματικός άξονας κερατοειδούς 0° έως 180°
  + Μέτρηση ενδοφθάλμιας πίεσης
    - Εύρος μέτρησης 1 mmHg έως 60 mmHg (1 hPa ~ 80 hPa)
  + Μέτρηση πάχους κερατοειδούς
    - Εύρος μέτρησης 300 μm έως 800 μm
  + Μέτρηση σχήματος κερατοειδούς
    - Ακτίνα καμπυλότητας κερατοειδούς 5.50 mm έως 10.00 mm
    - Αστιγματικός άξονας κερατοειδούς 0° έως 180°
* Να πραγματοποιεί Μέτρηση διακορικής απόστασης και Μέτρηση διαμέτρου κερατοειδούς και διαμέτρου κόρης
* Η Κύρια μονάδα να περιλαμβάνει οθόνη τουλάχιστον 10.4-inch color TFT-LCD
* Να υπάρχει δυνατότητα παράδοσης έως 31/12/2023

**α/α 2) ΟΘΟΝΗ ΟΠΤΟΤΥΠΩΝ**

* Μη αντανακλαστική οθόνη πολυμέσων LCD 24΄΄ με Χάρτες δοκιμών χρώματος όρασης και Δοκιμή ευαισθησίας αντίθεσης
* Ιδανική απόσταση χρήσης περίπου από 2-7 μέτρα
* Να διαθέτει ειδικό τεστ αχρωματοψίας (Ishihara test).
* Να διαθέτει ειδικό τεστ ευαισθησίας αντίθεσης (Contrast Sensitivity).
* Να διαθέτει τουλάχιστον δυο προγράμματα με 20 πίνακες το καθένα
* Να διαθέτει θύρα υπέρυθρων και θύρα USB
* Πίνακες (τουλάχιστον)
* Landolt
* Snellen
* Γράμματα
* Αριθμοί
* Σύμβολα
* Astigmatism
* Red-Green
* Crowding bars
* ETDRS
* Low Vision
* Amsler
* Colour Vision
* Mask (Horizontal, Vertical, Single Optotype)
* Visus Units (τουλάχιστον)
* Decimal
* LogMar
* Metric
* Feet
* Visus Types (τουλάχιστον)
* DIN
* Decimal
* LogMar
* Snellen Modified
* Snellen Contrast
* Να υπάρχει δυνατότητα παράδοσης έως 31/12/2023

**ΓΕΝΙΚΟΙ ΟΡΟΙ**

A. Prospectus και Βεβαιώσεις

1. Οι τεχνικές προδιαγραφές να τεκμηριώνονται από τα επισυναπτόμενα τεχνικά φυλλάδια (prospectus) του μητρικού κατασκευαστικού οίκου. Πρέπει να είναι αυτά που χρησιμοποιεί ο οίκος κατασκευής του προϊόντος, στο πλαίσιο της πολιτικής προώθησης των πωλήσεων του στις αγορές (ιδιωτικές και του Δημοσίου) του ενδιαφέροντος του. Σε περίπτωση που τεχνικά στοιχεία της προσφοράς δεν αναγράφονται στα Prospectus, μπορούν να τεκμηριώνονται από τα τεχνικά εγχειρίδια (user / service manuals) του μητρικού κατασκευαστικού οίκου ή να κατατίθεται επιβεβαιωτική επιστολή από εκπρόσωπο του οίκου κατασκευής του προϊόντος, στην οποία να αναγράφονται και όλα τα σχετικά στοιχεία του εκπροσώπου (τίτλος, διεύθυνση, τηλέφωνο, φαξ, e-mail) ώστε να παρέχεται δυνατότητα επικοινωνίας με τον υπογράφοντα για επαλήθευση.

2. Να κατατεθεί πλήρες επι ποινής αποκλεισμού φύλλο συμμόρφωσης με τις τεχνικές προδιαγραφές.

B. Υποστήριξη και ανταλλακτικά

1. Ο προμηθευτής υποχρεούται να δηλώσει εγγράφως ότι αναλαμβάνει την υποχρέωση να διαθέτει στο Νοσοκομείο ανταλλακτικά του προσφερόμενου είδους, για δέκα (10) τουλάχιστον έτη από την παράδοση αυτού.

2. Ο προμηθευτής υποχρεούται να εγγυηθεί την καλή λειτουργία του υπό προμήθεια είδους για τουλάχιστον δύο (2) χρόνια από την οριστική παραλαβή του. Καθ’ όλη τη διάρκεια της εγγύησης, η διάγνωση βλάβης και η αποκατάσταση αυτής, να πραγματοποιείται εντός 48 ωρών.

Κατά τη διάρκεια ισχύος της εγγύησης, το Νοσοκομείο δεν θα ευθύνεται για οποιαδήποτε βλάβη του μηχανήματος ή μέρους αυτού προερχόμενη από την συνήθη και ορθή χρήση του και δεν θα επιβαρύνεται με κανένα ποσό για εργατικά, ανταλλακτικά, υλικά και λοιπά έξοδα αποκατάστασης της βλάβης. Στην παρεχόμενη εγγύηση να περιλαμβάνεται και η υποχρέωση του προμηθευτή για προληπτικό έλεγχο συντήρησης, σε τακτά χρονικά διαστήματα, σύμφωνα με τον κατασκευαστικό οίκο, ώστε το μηχάνημα να διατηρείται σε κατάσταση ετοιμότητας.

3. Οι προμηθευτές πρέπει, με ποινή αποκλεισμού τους, να καταθέσουν μαζί με την τεχνική προσφορά τα αντίστοιχα πιστοποιητικά ISO του κατασκευαστή, καθώς και πλήρη τεκμηριωμένα πιστοποιητικά σήμανσης CE (οδηγία 93/42/ΕΟΚ).

4. Οι προμηθευτές που διακινούν τα ανωτέρω μηχανήματα πρέπει να συμμορφώνονται με την ΔΥ8δ/Γ.Π.οικ./1348/2004 (ΦΕΚ32 Β/16-1-2004) «Αρχές και κατευθυντήριες γραμμές ορθής πρακτικής διανομής ιατροτεχνολογικών προϊόντων» και να έχουν πιστοποίηση ISO 9001:2015, ISO 13485:2016, ISO 14001.

Γ - Εγκατάσταση – Παράδοση – Εκπαίδευση

1. Χρόνος παράδοσης: αυστηρά έως 31/12/2023.

2. Τα υπό προμήθεια είδη να εγκατασταθούν και να παραδοθούν σε λειτουργία με ευθύνη του προμηθευτή, στον χώρο που θα του υποδειχθεί από το Νοσοκομείο, από πιστοποιημένους τεχνικούς.

3. Η εκπαίδευση του ιατρικού και τεχνικού προσωπικού να πραγματοποιηθεί από τους τεχνικούς του αναδόχου στον χώρο εγκατάστασης των μηχανημάτων, έπειτα από συνεννόηση με τα αρμόδια τμήματα

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο e-mail: [supplies@santorini-hospital.gr](mailto:supplies@santorini-hospital.gr) ή στο fax: 2286035459 έως τις 8 Δεκεμβρίου 2023 ημέρα Παρασκευή και ώρα 13:00.
* **Τρόπος Πληρωμής:** Με δέσμευση του ποσού από τον ΚΑΕ 62.07.29.80 (Επισκευές και Συντηρήσεις Λοιπού Εξοπλισμού) του εγκεκριμένου για το 2023 προϋπολογισμού του Γ.Ν. Θήρας και **εντός 60 ημερών** από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Η ΑΝΤΙΠΡΟΕΔΡΟΣ Δ.Σ. ΑΕΜΥ Α.Ε. &**

**ΕΝΤΕΤΑΛΜΕΝΗ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΜΠΟΡΜΠΟΥΔΑΚΗ ΕΛΕΝΗ**